ปฏิสัมพันธ์ระหว่างมนุษย์และคอมพิวเตอร์

หน้าจอคอมพิวเตอร์แสดงส่วนประสานระหว่างเครื่องและผู้ใช้แบบมองเห็นได้
ปฏิสัมพันธ์ระหว่างมนุษย์และคอมพิวเตอร์ (Human–computer interaction: HCI) เป็นการศึกษาการออกแบบและการใช้งานเทคโนโลยีคอมพิวเตอร์ที่มุ่งเน้นInterface (computing)ระหว่างผู้ใช้กับคอมพิวเตอร์ ผู้ศึกษาศาสตร์ดังกล่าวจะสังเกตวิธีการที่มนุษย์ตอบโต้กับคอมพิวเตอร์และเทคโนโลยีการออกแบบที่ทำให้มนุษย์มีปฏิสัมพันธ์กับคอมพิวเตอร์ในรูปแบบใหม่ ๆ โดยเรียกเครื่องมือที่สร้างปฏิสัมพันธ์ระหว่างมนุษย์กับคอมพิวเตอร์ว่า "ส่วนต่อประสานระหว่างมนุษย์และคอมพิวเตอร์" (Human-computer Interface: HCI)
ในแง่ของแขนงการศึกษา ปฏิสัมพันธ์ระหว่างมนุษย์และคอมพิวเตอร์ถือว่าเป็นศาสตร์ที่ผนวกส่วนหนึ่งของวิทยาการคอมพิวเตอร์ พฤติกรรมศาสตร์ การออกแบบ Media studies และสาขาอื่นที่เกี่ยวข้องเข้าด้วยกัน ชื่อของศาสตร์นี้เป็นที่แพร่หลายจากหนังสือ The Psychology of Human–Computer Interaction ที่เขียนโดยStuart K. Card, Allen Newell และThomas P. Moranใน พ.ศ. 2526 ส่วนการใช้ชื่อนี้ครั้งแรกปรากฏขึ้นใน พ.ศ. 2518 โดยเจมส์ เอช. คาร์ไลสล์ โดยคำนี้สื่อว่าคอมพิวเตอร์มีวิธีการสื่อสารหลากหลายทางในลักษณะปลายเปิดกับมนุษย์มากกว่าเครื่องมืออื่นที่มีความจำเพาะและจำกัด แนวคิดของการสื่อสารเปรียบเทียบปฏิสัมพันธ์ระหว่างมนุษย์และคอมพิวเตอร์กับปฏิสัมพันธ์ระหว่างมนุษย์ด้วยกันนั้นมีความสำคัญต่อการพิจารณาเชิงทฤษฎีในศาสตร์ดังกล่าว

**นิยามและศัพท์ที่เกี่ยวข้อง**
มนุษย์มีปฏิสัมพันธ์กับคอมพิวเตอร์ได้หลายวิธี และส่วนต่อประสาน (interface) ระหว่างทั้งสองฝ่ายมีความสำคัญในการอำนวยความสะดวกระหว่างการโต้ตอบไปมา ในภาษาอังกฤษ ชื่อของศาสตร์มีความหลากหลาย เช่น Human–computer interaction (HCI; ปฏิสัมพันธ์ระหว่างมนุษย์และคอมพิวเตอร์), Human–machine interaction (HMI; ปฏิสัมพันธ์ระหว่างมนุษย์และเครื่อง), Man-machine interaction (MMI; ปฏิสัมพันธ์ระหว่างคนและเครื่อง) หรือ Computer-human interaction (CHI; ปฏิสัมพันธ์ระหว่างคอมพิวเตอร์และมนุษย์) ปัจจุบันโปรแกรมบนคอมพิวเตอร์ เว็บเบราว์เซอร์ คอมพิวเตอร์แบบมือถือและตู้คอมพิวเตอร์ต่างใช้ส่วนต่อประสานกราฟิกกับผู้ใช้ (Graphical user interface) ที่แพร่หลายในปัจจุบัน ในขณะที่Voice user interface (Voice user interface: VUI) ใช้ในการการรู้จำคำพูดและระบบสังเคราะห์ ส่วนการผสานส่วนต่อประสานหลายรูปแบบและกราฟิกกับผู้ใช้ที่เกิดขึ้นใหม่สามารถทำให้มนุษย์มีปฏิสัมพันธ์ในรูปแบบที่หลากหลายมากขึ้น การเติบโตของศาสตร์ปฏิสัมพันธ์ระหว่างมนุษย์และคอมพิวเตอร์นำไปสู่คุณภาพของปฏิสัมพันธ์ที่ดีขึ้นและทำให้เกิดแนวการศึกษาใหม่ ๆ ที่มุ่งเน้นไปที่แนวคิดของการผสานรูปแบบมากกว่าการใช้ส่วนต่อประสานรูปแบบใหม่ ส่วนต่อประสานแบบปรับตัวอัจฉริยะมากกว่ารูปแบบฐานสั่งการ และส่วนต่อประสานเชิงรุกมากกว่าเชิงรับ

**ข้อมูลที่เกี่ยวข้อง**
ประสบการณ์ของผู้ใช้งาน (User Experience: UX) คือ ความรู้สึกและประสบการณ์ทั้งหมดที่ผู้ใช้งานได้รับจากการใช้งานผลิตภัณฑ์หรือบริการใด ๆ ซึ่งรวมถึงความสะดวกในการใช้งาน ความสวยงาม ความน่าสนใจ และความสามารถในการตอบสนองความต้องการของผู้ใช้ได้ดี
ประสบการณ์ของผู้ใช้งานไม่ได้ขึ้นอยู่เพียงแค่การออกแบบที่สวยงามเท่านั้น แต่ยังรวมถึงการใช้งานที่ง่ายดาย ตรงกับความต้องการ และทำให้ผู้ใช้รู้สึกพึงพอใจในทุกขั้นตอน
ส่วนต่อประสานกับผู้ใช้ (User Interface: UI) คือ ส่วนที่ผู้ใช้มองเห็นและใช้ในการโต้ตอบกับระบบ ซอฟต์แวร์ หรืออุปกรณ์ใด ๆ โดยผ่านทางองค์ประกอบต่าง ๆ ที่ช่วยให้การใช้งานเป็นไปอย่างง่ายดายและสะดวกสบาย เช่น ปุ่มกด เมนู ไอคอน หน้าจอสัมผัส และฟอร์มที่ใช้ป้อนข้อมูล
หน้าที่หลักของส่วนต่อประสานกับผู้ใช้ คือ การทำให้การใช้งานเป็นไปอย่างราบรื่น โดยทำให้การโต้ตอบระหว่างผู้ใช้กับระบบเกิดขึ้นได้อย่างมีประสิทธิภาพ และลดความซับซ้อนที่อาจทำให้ผู้ใช้รู้สึกสับสน

**อ้างอิง**

**แหล่งข้อมูลอื่น**
  HCI Review date=2011-11-01 -  Bad Human Factors Designs-  The HCI Wiki Bibliography with over 100,000 publications.-  The HCI Bibliography Over 58,000 publications about HCI.-  Human-Centered Computing Education Digital Library-  Usability Views date=2011-10-11 -  HCI Webliography with a list of about 100 HCI Organizations worldwide
หมวดหมู่:การสื่อสารของมนุษย์

หมวดหมู่:การปฏิวัติวิทยาศาสตร์